Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: számjel elemeirõl és nómenklatúráiról szóló 8/2010. (VIII. 25.) KSH közleménye határozza meg.
Paragraph Index: 169

1. Az „Operatív napi jelentés a hitelintézetek devizahelyzetének változásáról” (D01) és a „Napi jelentés a kamatderivatíva ügyletekre vonatkozóan” (K14) adatszolgáltatás tábláiban és kitöltési elõírásában használt fogalmak 1.1. Azonnali pozíció: az adatszolgáltatók spot konverziói által generált pozíciók, beleértve a swap ügyletek spot illetve termin lábai által generált pozíciót is, amennyiben ezek nem képezik részét a nettó határidõs pozíciónak. 1.2. Eladási deviza: az eladott deviza ISO kódja, swap üzlet esetén az induló láb eladási oldalának devizaneme. 1.3. Eladott összeg: az eladott deviza összege, swap üzlet esetén az induló láb eladott összege. 1.4. Értéknap: az üzlet értéknapja, swap üzlet esetén az üzlet induló lábának értéknapja. 1.5. Évesített kamatláb: a I.H.3.3. alpontban meghatározott fogalom azzal, hogy fix kamatláb esetében, amennyiben a fix kamatot nem százalékos mértékben, hanem összegszerûen határozzák meg, amelyet a futamidõ végén egy összegben teljesítenek, az évesített kamatláb meghatározásához az alábbi képlet alkalmazandó: 1.6. Fixing kockázat: a fixing napok eltérése miatti kockázat. Az FRA és IRS ügyletek OTC jellegébõl fakadóan a folyamatos ügyletkötéseik eredményeképpen a piaci szereplõk gyakran kerülhetnek olyan pozícióba, hogy a különbözõ idõpontokban megkötött, egymással ellentétes irányú, de más paramétereiben (névérték, futamidõ) megegyezõ ügyletek fixing napja (általában az elszámolási napot megelõzõ második munkanap) között marad néhány nap eltérés. Így bár közel fedezett az adott bank pozíciója, a fedezés nem tökéletes. 1.7. Kötésnap: az üzletkötés napja. 1.8. Opciós díj: az adatszolgáltatók által kötött opciók (vett és eladott egyaránt) díja. 1.9. Összesített hosszú pozíció: a kereskedési könyvben nyilvántartott pozíciók, kockázatvállalások, a devizaárfolyam kockázat és nagykockázatok fedezéséhez szükséges tõkekövetelmény megállapításának

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes